
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2012 m. spalio 31 d. Nr. T-353
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 5 ir 6 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 11 str. 2 d. ir 17 str. 1 d. 4 p. bei atsižvelgdama į Lietuvos Respublikos švietimo ir mokslo ministerijos 2012 m. rugsėjo 28 d. raštą Nr. SR-4842 „Dėl švietimo įstaigai skirtų mokyklinių baldų komplektų perdavimo Šakių rajono savivaldybės nuosavybėn“, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą ilgalaikį materialųjį turtą (baldų komplektus), kurių bendra įsigijimo vertė – 20608,72 Lt,  pagal priedą.


2. Perduoti perimtą turtą Šakių rajono Kudirkos Naumiesčio Vinco Kudirkos gimnazijai valdyti, naudoti ir disponuoti juo patikėjimo teise.

3. Įgalioti rajono savivaldybės administracijos Švietimo ir sporto skyriaus vedėją:


3.1. priimti turtą ir rajono savivaldybės vardu pasirašyti šio turto perdavimo-priėmimo aktą;


3.2. parengti ir pasirašyti su Šakių rajono Kudirkos Naumiesčio Vinco Kudirkos gimnazijos direktoriumi turto perdavimo-priėmimo aktą.

